b"\n_START_ARTICLE_\nPier Luigi Cherobino\n_START_SECTION_\nTraject\xc3\xb2ria\n_START_PARAGRAPH_\nPier va cr\xc3\xa9ixer a Puerto de la Cruz i prompte va fitxar per l'equip canari m\xc3\xa9s fort del moment, el CD Tenerife. Debuta amb l'equip illenc la temporada 90/91, tot jugant 16 partits i marcant un gol. Al Tenerife hi roman quatre anys, tots ells a la m\xc3\xa0xima categoria, i disputant entre 14 i 25 partits per campanya._NEWLINE_El 1994 fitxa per l'Sporting de Gij\xc3\xb3n, on gaudeix de la titularitat de davanter i ho nota marcant fins a onze gols, sent dels millors del seu equip. Aix\xc3\xb2 fa que un dels grans es fixe en ell, el Real Betis. A Sevilla hi est\xc3\xa0 dues temporades, formant parella amb Alfonso P\xc3\xa9rez. Juga uns 75 matxs i marca 23 dianes, en la seua millor \xc3\xa8poca._NEWLINE_No t\xc3\xa9 tanta sort la 97/98, al Reial Saragossa. Tot i disposar de minuts, nom\xc3\xa9s aconsegueix un gol, per la qual cosa torna a canviar d'aires al final d'eixa lliga. Regressa al CD Tenerife, on ja no compta amb massa oportunitats. En eixos anys, l'equip canari alterna la Primera i la Segona Divisi\xc3\xb3, i en els tres anys i mig que hi roman, Pier juga a les dues categories. Destaca, en tot cas, els quatre gols en dotze partits de la temporada 98/99._NEWLINE_El 2002 deixa el Tenerife i s'incorpora a l'CF Extremadura, on juga la segona part de la temporada 01/02. La temporada seg\xc3\xbcent milita al Terrassa FC, i a partir del 2003, apareix en equips de lligues inferiors, com l'AD Laguna, la UD Esperanza i la RSD Alcal\xc3\xa1, club on es retira el 2007.\n_START_SECTION_\nSelecci\xc3\xb3 espanyola\n_START_PARAGRAPH_\nPier va disputar un encontre amb la selecci\xc3\xb3 espanyola de futbol. Va ser a l'octubre de 1994 contra Maced\xc3\xb2nia, tot substituint a Julio Salinas."